b"\n_START_ARTICLE_\nSebastes chlorostictus\n_START_SECTION_\nEtimologia\n_START_PARAGRAPH_\nSebastes prov\xc3\xa9 del mot grec sebastes (august, venerable), mentre que chlorostictus \xc3\xa9s una paraula grega que vol dir verd tacat.\n_START_SECTION_\nDescripci\xc3\xb3\n_START_PARAGRAPH_\nFa 50 cm de llarg\xc3\xa0ria m\xc3\xa0xima i 1 kg de pes. Sota l'aigua, el dors \xc3\xa9s de color rosa i va canviant gradualment a groc a mesura que s'atansa als flancs inferiors. Despr\xc3\xa9s d'\xc3\xa9sser capturat, els colors rosa i groc tendeixen a intensificar-se i els flancs adquireixen matisos rosa. T\xc3\xa9 punts verds abundants per sobre de la l\xc3\xadnia lateral i a la part superior del cap. Presenta franges alternes de color groc i rosa, les quals neixen dels ulls. 3-5 taques de color blanc o blanc rosaci al dors. En rares ocasions, presenta unes petites taques negres. Mand\xc3\xadbula inferior sense escates.\n_START_SECTION_\nReproducci\xc3\xb3\n_START_PARAGRAPH_\n\xc3\x89s de fecundaci\xc3\xb3 interna i viv\xc3\xadpar. A Calif\xc3\xb2rnia, es reprodueix des de l'abril fins al setembre. Les femelles ponen entre 24.000 i 1.395.000 ous.\n_START_SECTION_\nAlimentaci\xc3\xb3\n_START_PARAGRAPH_\nSe sap ben poc dels h\xc3\xa0bits alimentaris d'aquesta esp\xc3\xa8cie, encara que hom creu que es nodreix de krill. El seu nivell tr\xc3\xb2fic \xc3\xa9s de 3,09.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix mar\xc3\xad, demersal (entre 49 i 201 m de fond\xc3\xa0ria) i de clima subtropical, el qual viu al Pac\xc3\xadfic oriental: els fons tous des de Washington (els Estats Units) fins a la Baixa Calif\xc3\xb2rnia (M\xc3\xa8xic), incloent-hi l'illa Guadalupe i el corrent de Calif\xc3\xb2rnia. \xc3\x89s abundant al voltant de les plataformes petrolieres de les costes centrals i meridionals de Calif\xc3\xb2rnia: els adults tendeixen a viure a prop de les estructures, mentre que els juvenils es refugien entre les closques dels musclos que cobreixen el fons.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans, el seu \xc3\xadndex de vulnerabilitat \xc3\xa9s alt (61 de 100) i la seua longevitat de 33 anys."